als_Latn dik_Latn ron_Latn
Barça asfallton Bilbaon
Sulmuesit ishin dhe njëherë pika e forcës te blaugranat, me Messin, Neymarin e Suarezin që vendosën transfertën baske me golat e tyre.
Politiko
E Diel, 8 Shkurt 2015 | 23:10
0 Komente.
Barcelona nuk humbi kohë për të përfituar nga hapi fals i Realit të Madridit në kampionat duke fituar 5-2 në “San Mames” të Bilbaos me Atletik. Sulmuesit ishin dhe njëherë pika e forcës te blaugranat, me Messin, Neymarin e Suarezin që vendosën transfertën baske me golat e tyre. Messi në fakt ishte me pak fat në golin e parë, kur shënoi nga goditja e dënimit.
Epërsinë e ruajti mjaft mirë Bravo, që bëri një ndërhyrje fantastike në shifrat 0-1 duke mos lejuar prekjen e rrjetës. Goli i dytë ishte ndërkohë një prodhim i tre yjeve, që u gatua pas një finte të Neymar, u shërbye nga Messi dhe u konsumua në rrjetë nga ana e Suarezit.
Pjesa e parë krijoi përshtypjen se Barcelona i kishte 3 pikët e sigurta, por Bilbao nuk u dorëzua dhe në të 60-tën, Ricco shkurtoi diferencën.
Bilbao ashtu siç i dha shpresë vetes ashtu dhe ja hoqi, teksa një minutë më pas De Marcos ngatërroi portë duke dërguar topin në rrjetën e tij.
Fitorja e Barcelonës nuk mund të ishte e plotë nëse nuk i bashkohej festës së golit dhe Neymar, që realizoi me një goditje të saktë në hyrje të zonës.
Aduriz shkurtoi sërish diferencën për baskët, por dalja me të kuq e Etxeitas mbylli përfundimisht ndeshjen, pasi me dhjetë vetë ishte Pedro që shënoi të pestin, duke ju afruar sërish në një pikë Realit të Madridit.
vie_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn